Aalborg Stiftstidende, 1835-06-09
Journal des Debats beklager sig over det Sprog, som Pressen fører, med Hensyn til Processen, og sukker over, at man saaledes afdækker Statens Rødder, som den kaldet det, at man, ligesom for Lyst, formindsker Agtelsen for Justitsen, som dog er det borgerlige Selskabs sidste Hjelpemiddel. Skulde man vel holde en saadan Forblindelse for mulig, at selve de, som have tilraadet Processen, nu bebreide deres Modstandere dens uudeblivelige Følger, hvis forudseete Komme netop var den Bevæggrund, af hvilken mange forstandige Mennesker, bragte til at ønske, at den kunde undgaaes. Ligesaagodt vilde, den uforsigtige Styrmand, som fører sit Skib ud paa det stormende Hav, skjøndt han er advaret, kunne føre Anke over dem, som bestræbte sig for at holde ham tilbage i Havnen. Den offentlige Mening bedaares ikke saa let; den seer nok klart, at, om den nærværende Tingenes Stilling har sine Farer, kunne disse ikke lægges dem til Last, som have gjort sig al Umage forat forekomme dem. Jntet er saa farligt for en Regjering, som at foretage sig Noget, den ei kan sætte igjennem, og saaledes selv at føre Beviset for sin Afmagt. Dette er dobbelt farligt, naar det sætter Retfærdigheden paa Spil, thi det fordunkler det Blændværk, eller rettere, den Helgen=Glorie, med hvilken den nødvendig maa være omgiven: er den først ikke meere, hvad bliver da tilbage, uden den raa Magt, og den bringer ikke altid Seieren, over paa det Partii, som har den største Ret paa sin Side? Alvorlige Uroligheder have til forskjellige Tider under Juli Monarkiet yttret sig i forskjellige Deele af Frankrig. Der ere ingen Tvivl om, at det er de selvsamme politiske Lidenskaber, som have vakt dem, men var det viist, at drage Ophavsmændenne for de for een og samme Ret, Var det ikke det samme, som at forhøie deres Vigtighed i deres egne Øine, at eraltere dem ved deres Tal, og den Berøring, der fandt Sted, imellem dem? Maatte de ikke nødvendigviis ansee sig som Martyrer for en politisk Meening, og tabe enhver Tilbageholdenhed for deres Dommere? Har da en Regjering en saa stor Jnteresse ved at forstørre, Antallet af sine Fjender, ved at forudsætte Forbindelse og Sammenhæng i deres Handlinger og ved at ahne en Complot der, hvor kun et Sammenstød af Lidenskaber har havt Sted. Hvad skal man sige om Valget af Domstolen? Er Pairs Retten indsat, for at dømme saadanne Masser af Mennesker, Maatte man ikke betænke, at man udsatte den, ved sin Alder og sin Rang hæderligste Classe af Samfundet for Fornærmelser, at den første Corporation i Staten hver Dag vilde komme til at tjene til Maal for voldsomme Angreb, som den ikke engang selv vilde vove at hevne, og at man paa denne Maadafdækkede Statens Rødder, hvilket man nu for sildig beklager. - Jurverne, siger man, vilde have frikjendt Forbryderne, men var der noget videre Farligt der, naar den offentlige Mening fordømmer dem, Jurien er mindre indsat for at fordømme eller frikiende, end for at gjøre Sagen klar for Landet, hvis Dom casserer eller ratificerer Juriens og definitiv danner Historiens Dom. To Ting ere fornødne ved den politiske Justits: at der ikke hengaaer for lang Tid mellem Forbrydelsen og Dommen, og - at Antallet af de Anklagede er er for stort. Man maa ikke have nødig, i det Øieblik de Anklagede, som Stiftere af offentlige Uroligheder, træde for deres Dommere, med Møie at tilbagekalde i sin Erindring, hvad dei egentlig sigtes for, da er det snarere Historiens end Retfærdighedens, snarere Amnestiens end Fordømmelsens Periode der er indtraadt. Det ligger ikke i den menneskelige Natur at holde fast paa en varig Misbilligelse selv betræffende Gienstande, som i Begyndelsen dadledes haardt. Et langt Fængsel, som udholdes, inden Dommen falder, er allerede en Udsyning, som dæmper den offentlige Vrede, larmende Gjenstridighed under Sagens Procedure kan vel atter vække Publicums Harme, men saa er det denne Voldsomhed, man dømmer og ikke meere den Udaad, som har givet Anledning til Forfølgelsen. Man troer da endnu at forfølge Opstanden mod den selskabelige Orden, naar det egentlig kun er Opfærsigheden mod Dommeren, man revser.